CELEX: 62018TN0539
Language: hr
Date: 2018-09-15 00:00:00
Title: Predmet T-539/18: Tužba podnesena 15. rujna 2018. – Ayuntamiento de Quart de Poblet protiv Komisije

26.11.2018   
            
            
               HR
            
            
               Službeni list Europske unije
            
            
               C 427/82
            
         
      Tužba podnesena 15. rujna 2018. – Ayuntamiento de Quart de Poblet protiv Komisije
      (Predmet T-539/18)
      (2018/C 427/109)
      Jezik postupka: španjolski
      
         Stranke
      
      
         Tužitelj: Ayuntamiento de Quart de Poblet (Quart de Poblet, Španjolska) (zastupnici: B. Sanchis Piqueras, J. Rodríguez Pellitero, odvjetnici)
      
         Tuženik: Europska komisija
      
         Tužbeni zahtjevi
      
      Tužitelj od Općeg suda zahtijeva da:
      
                  —
               
               
                  utvrdi da je tužba dopuštena i osnovana;
               
            Prihvati i proglasi sljedeće:
      
                  —
               
               
                  tužitelj je pravilno ispunio obveze koje ima na temelju ugovora;
               
            
                  —
               
               
                  slijedom toga, ima pravo na financiranje koje se na temelju njih priznaje;
               
            
                  —
               
               
                  zahtjev Europske komisije za povrat pojedinih iznosa za projekte DIEGO i SEED neosnovan je i nezakonit;
               
            
                  —
               
               
                  poništavaju se obavijesti o terećenju odnosno u svakom slučaju proglašavaju se nezakonitima;
               
            
                  —
               
               
                  nalaže se Europskoj komisiji da tužitelju vrati potraživane iznose koji su joj uplaćeni;
               
            
                  —
               
               
                  podredno, u dijelu koji Opći sud ocijeni prikladnim, priznaju se kao prihvatljivi i/ili prikladni za financiranje iznosi koje potražuje Europska komisija;
               
            
                  —
               
               
                  u svakom slučaju, naloži Europskoj komisiji snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe tri tužbena razloga.
      
                  1.
               
               
                  Prvi tužbeni razlog temelji se na Komisijinoj pogrešnoj kvalifikaciji troškova.
                  
                              —
                           
                           
                              Tužitelj smatra da je Europska komisija, ne poštujući ono što je utvrđeno u ugovorima, na temelju izvješća svojih revizora nepravilno kvalificirala troškove kao izravne odnosno neizravne i/ili neprihvatljive i zatražila od tužitelja da vrati potpore koje je primio za provedbu ugovora DIEGO i SEED.
                           
                        
            
                  2.
               
               
                  Drugi tužbeni razlog temelji se na pogrešnom izračunu troškova koji je provela Europska komisija.
                  
                              —
                           
                           
                              Tužitelj smatra spomenuti izračun nepravilnim jer se ne poštuje ono što je u tom pogledu utvrđeno u ugovorima.
                           
                        
            
                  3.
               
               
                  Treći tužbeni razlog temelji se na skrivljenom neispunjenju ugovornih obveza Europske komisije.
                  
                              —
                           
                           
                              Prema mišljenju tužitelja, Komisija ne ispunjava ugovorne obveze jer pogrešno kvalificira i izračunava prihvatljive troškove i ustrajava na takvom postupanju, unatoč navodima i dokazima ponuđenima u kontradiktornom postupku, čime pokazuje svoju zlu vjeru.